CELEX: 22013D0185
Language: sk
Date: 2013-11-08 00:00:00
Title: Rozhodnutie Spoločného výboru EHP č. 185/2013 z  8. novembra 2013 , ktorým sa mení príloha II (Technické predpisy, normy, skúšky a certifikácia) k Dohode o EHP

27.3.2014   
            
            
               SK
            
            
               Úradný vestník Európskej únie
            
            
               L 92/10
            
         
      ROZHODNUTIE SPOLOČNÉHO VÝBORU EHP
   č. 185/2013
   z 8. novembra 2013,
   ktorým sa mení príloha II (Technické predpisy, normy, skúšky a certifikácia) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Rozhodnutím Spoločného výboru EHP č. 6/2012 z 10. februára 2012, ktorým sa mení a dopĺňa príloha II (Technické predpisy, normy, testovanie a certifikácia) k Dohode o EHP (1), sa vypúšťa text bodu 1 v kapitole I prílohy II k Dohode o EHP.
            
         
               (2)
            
            
               Smernica Európskeho parlamentu a Rady 2000/40/ES z 26. júna 2000 o aproximácii právnych predpisov členských štátov o prednej ochrane motorových vozidiel proti podbehnutiu, ktorou sa mení a dopĺňa smernica Rady 70/156/EHS (2) a smernica Európskeho parlamentu a Rady 2001/56/ES z 27. septembra 2001 o vykurovacích systémoch pre motorové vozidlá a ich prípojné vozidlá, ktorou sa mení a dopĺňa smernica Rady 70/156/EHS a ruší smernica Rady 78/548/EHS (3), ktoré boli obe začlenené do Dohody o EHP ako zarážky v bode 1 kapitoly I prílohy II, boli chybne zrušené rozhodnutím č. 6/2012.
            
         
               (3)
            
            
               Smernica 2000/40/ES sa má preto začleniť do Dohody o EHP.
            
         
               (4)
            
            
               Smernica 2001/56/ES sa má preto začleniť do Dohody o EHP.
            
         
               (5)
            
            
               Nariadením Európskeho parlamentu a Rady (4), ktoré je začlenené do Dohody o EHP, sa zrušujú s účinnosťou od 1. novembra 2014 smernice 2000/40/ES a 2001/56/ES, ktoré sa následne zrušujú s účinnosťou od 1. novembra 2014.
            
         
               (6)
            
            
               Príloha II k Dohode o EHP by sa preto mala zodpovedajúcim spôsobom zmeniť,
            
         PRIJAL TOTO ROZHODNUTIE:
   Článok 1
   Za bod 45zzr [nariadenie Komisie (EÚ) č. 523/2012] v kapitole I prílohy II k Dohode o EHP sa vkladajú tieto body:
   
               „45zzs.
            
            
               
                  32000 L 0040: smernica Európskeho parlamentu a Rady 2000/40/ES z 26. júna 2000 o aproximácii právnych predpisov členských štátov o prednej ochrane motorových vozidiel proti podbehnutiu, ktorou sa mení a dopĺňa smernica Rady 70/156/EHS (Ú. v. ES L 203, 10.8.2000, s. 9).
            
         
               45zzt.
            
            
               
                  32001 L 0056: smernica Európskeho parlamentu a Rady 2001/56/ES z 27. septembra 2001 o vykurovacích systémoch pre motorové vozidlá a ich prípojné vozidlá, ktorou sa mení a dopĺňa smernica Rady 70/156/EHS a ruší smernica Rady 78/548/EHS (Ú. v. ES L 292, 9.11.2001, s. 21).“
            
         Článok 2
   Znenie bodov 45zzs (smernica Európskeho parlamentu a Rady 2000/40/ES) a 45zzt (smernica Európskeho parlamentu a Rady 2001/56/ES) kapitoly I prílohy II k Dohode o EHP sa vypúšťa s účinnosťou od 1. novembra 2014.
   Článok 3
   Toto rozhodnutie nadobúda účinnosť 9. novembra 2013 pod podmienkou, že boli doručené všetky oznámenia podľa článku 103 ods. 1 Dohody o EHP (5).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 8. novembra 2013
      
         
            Za Spoločný výbor EHP
         
         
            predseda
         
         Thórir IBSEN
         
      
   
   
      (1)  Ú. v. EÚ L 161, 21.6.2012, s. 10.
   
      (2)  Ú. v. ES L 203, 10.8.2000, s. 9.
   
      (3)  Ú. v. ES L 292, 9.11.2001, s. 21.
   
      (4)  Ú. v. EÚ L 200, 31.7.2009, s. 1.
   
      (5)  Ústavné požiadavky neboli oznámené.